و لأول مرة منذ عقد كامل من الزمن يتمكن لاعب غير ليونيل ميسي وكريستيانو رونالدو من الحصول على جائزة الكرة الذهبية وذلك بعدما ساهم مع فريق ريال مدريد في الفوز بلقب دوري أبطال أوروبا كما قاد منتخب بلاده للمباراة النهائية في كأس العالم في روسيا. وكان البرازيلي ريكاردو كاكا هو آخر لاعب يفوز بالجائزة غير ميسي ورونالدو وذلك عام 2007. وفي حديث مع بي بي سي أهدى مودريتش الجائزة لكل اللاعبين الذين لم يوفقوا في الحصول عليها خلال سيطرة رونالدو وميسي على الجائزة. وقال مودريتش "ربما في الماضي كان هناك لاعبون يستحقون الحصول على الجائزة مثل تشافي وإنييستا وشنايدر لكن الناس ينظرون إلى شخص آخر الآن ". وسيطر ميسي ورونالدو على الجائزة، التي تقدمها مجلة فرانس فوتبول ويتم التصويت فيها عن طريق الصحفيين، منذ 2008 مناصفة بحيث حصل كل منهما عليها خمس مرات، وهو رقم قياسي. وجاء رونالدو مهاجم يوفنتوس، والفائز بالجائزة العام الماضي، في المركز الثاني بينما احتل أنطوان جريزمان مهاجم فرنسا وأتليتيكو مدريد المركز الثالث. وحصد كيليان مبابي مهاجم فرنسا وباريس سان جيرمان المركز الرابع إضافة إلى أفضل لاعب تحت 21 عاما بينما جاء ميسي مهاجم برشلونة خامسا واحتل المصري محمد صلاح مهاجم ليفربول المركز السادس.
Luka Modric yafashije Real Madrid gutwara igikombe cya Champions League ku nshuro ya gatatu yikurikiranya, anafasha Croatia kugera ku mukino wa nyuma w'igikombe cy'isi cyabereye mu Burusiya uyu mwaka Modric w'imyaka 33 y'amavuko, mu kwezi kwa gatanu uyu mwaka yafashije Real Madrid gutwara igikombe cya Champions League ku nshuro ya gatatu yikurikiranya, mbere yuko afasha ikipe y'igihugu cye cya Croatia kugera ku mukino wa nyuma w'igikombe cy'isi cyabereye mu Burusiya uyu mwaka. Mu mwaka wa 2007, umukinnyi Kaka wahoze akinira AC Milan n'ikipe y'igihugu ya Brezili yabaye umukinnyi wa nyuma utsindiye iki gihembo mbere yuko Messi na Cristiano batangira kugenda bagisimburanaho. Cristiano werekeje muri Juventus avuye muri Real Madrid ku mpeshyi y'uyu mwaka, yaje ku mwanya wa kabiri. Rutahizamu Messi w'ikipe ya Barcelona yaje ku mwanya wa gatanu, mu gihe rutahizamu Antoine Griezmann wa Atletico Madrid yaje ku mwanya wa gatatu naho rutahizamu Kylian Mbappe wa Paris Saint-Germain we akaza ku mwanya wa kane - bombi bakaba barafashije Ubufaransa gutwara igikombe cy'isi cy'uyu mwaka. Iki gihembo cya Ballon d'Or gisoje umwaka waranzwe n'intsinzi kuri Modric, wanatowe nk'umukinnyi w'umugabo wahize abandi mu bihembo by'ishyirahamwe ry'umupira w'amaguru ku isi, FIFA, akanatsindira igihembo cy'umupira w'amaguru wa zahabu nk'umukinnyi wahize abandi mu gikombe cy'isi cy'uyu mwaka. Aganira na BBC Sport, Modric yatuye iyi Ballon d'Or abandi bakinnyi bose batayitsindiye mu gihe cy'imyaka 10 ishize yihariwe na Messi na Cristiano. Yagize ati: "Wenda mu bihe byashize hari abakinnyi bamwe bashoboraga kuba baratsindiye Ballon d'Or nka Xavi, Andres Iniesta cyangwa [Wesley] Sneijder, ariko ubu abantu noneho kera kabaye bari kubona undi muntu". "Iki gihembo ngituye abakinnyi bose bishoboka ko bari bakwiye kugitsindira ariko ntibagitsindire. Kuri jye, uyu wabaye umwaka mu by'ukuri udasanzwe". "Biragoye ko navuga mu magambo uko numva merewe mu mutima wanjye. Ni ikintu kidasanzwe kuri jye..." Modric yavuze ko Cristiano na Messi ari "abakinnyi badasanzwe", yongeraho ati: "Kuba ngitsindiye, bivuze ko mu kibuga nakoze ikintu rwose kidasanzwe muri uyu mwaka, ni yo mpamvu umwaka [w'imikino] wa 2017-2018 wabaye umwaka wanjye". Modric yari umwe mu bakinnyi umunani ba Real Madrid bari bari ku rutonde rugufi rw'abakinnyi 30 batoranywagamo utsindira Ballon d'Or y'uyu mwaka. Ada Hegerberg yatsindiye igikombe cya Champions League inshuro eshatu Ada Hegerberg w'imyaka 23 y'amavuko akaba rutahizamu wa Lyon n'ikipe y'igihugu ya Norvège, ni we watsindiye igihembo cya mbere cya Ballon d'Or mu bagore. Mbappe w'imyaka 19 y'amavuko, we yabaye uwa mbere utsindiye igihembo cya Kopa Trophy, gihabwa umukinnyi wahize abandi mu bari munsi y'imyaka 21 y'amavuko kandi agatoranywa n'abigeze gutsindira igihembo cya Ballon d'Or. Dore urutonde rw'abakinnyi 10 ba mbere: 1. Luka Modric (ukinira Real Madrid na Croatia) 2. Cristiano Ronaldo (ukinira Juventus na Portugali) 3. Antoine Griezmann (ukinira Atletico Madrid n'Ubufaransa) 4. Kylian Mbappe (ukinira Paris Saint-Germain n'Ubufaransa) 5. Lionel Messi (ukinira Barcelona na Argentine) 6. Mohamed Salah (ukinira Liverpool na Misiri) 7. Raphael Varane (ukinira Real Madrid n'Ubufaransa) 8. Eden Hazard (ukinira Chelsea n'Ububiligi) 9. Kevin de Bruyne (ukinira Manchester City n'Ububiligi) 10. Harry Kane (ukinira Tottenham n'Ubwongereza) Ballon d'Or ni iki? Ni igihembo cyatangiye gutangwa buri mwaka guhera mu 1956 n'ikinyamakuru France Football cyo mu Bufaransa, Umwongereza Stanley Matthews akaba ari we wabimburiye abandi mu kugitsindira. Cyahabwaga gusa abakinnyi bakomoka i Burayi kugera mu mwaka wa 1995 ubwo cyagurwaga kigashyirwamo n'umukinnyi uwo ari we wese ukina mu ikipe y'i Burayi. Mu mwaka wa 2007, ni bwo noneho cyabaye ikireba abakinnyi bose b'umupira w'amaguru ku isi. Urutonde rugufi rw'abakinnyi 30 batoranywamo utsindira Ballon d'Or rutegurwa n'abanyamakuru b'ikinyamakuru France Football, nuko ugitsindira agatorwa n'abanyamakuru bo ku isi, buri gihugu kigahagararirwa n'umunyamakuru umwe. Kuva mu mwaka wa 2010 kugera mu wa 2015, cyahujwe n'ibihembo bya FIFA, ariko biza gutandukanywa nuko mu mwaka wa 2016 FIFA yongera kugira ibihembo byayo bwite.